钦定古今图书集成/历象汇编/庶征典/第060卷 > 《史记》 > 《天官书》
## 钦定古今图书集成/历象汇编/庶征典/第060卷 > 《史记》 > 《天官书》

凡候岁美恶，谨候岁始。岁始或冬至日，产气始萌。腊
明日，人众卒岁，一会饮食，发阳气，故曰初岁。正月旦，
王者岁首。立春日，四时之卒始也。四始者，候之日，而
汉魏鲜集。腊明正月旦，决八风。风从南方来，大旱；西
南小旱。西方有兵，西北戎菽，为小雨；趣兵北方为中
岁，东北为上岁；东方大水，东南民有疾疫，岁恶。故八
风各与其冲对课，多者为胜，多胜少，久胜亟，疾胜徐。
“旦至食为麦，食至日昳为稷，昳至𫗦为黍，𫗦至下晡
为菽，下晡至日入为麻。”欲终日有雨、有云、有风、有日，
日当其时者，深而多实；无云有风日，当其时，浅而多
实；有云、风、无日，当其时，深而少实；有日、无云、不风，当
其时者，稼有败，如食顷小败，熟五斗米；顷大败，则风
复起，有云“其稼复起。”各以其时，用云色占种其所宜，
其雨雪若寒，岁恶。

正月上甲，风从东方，宜蚕，风从西方，若旦黄云，恶。